官塘工業區有好多新式ga工商大廈，裡面有各式各樣ga餐廳。今日想食啲簡單港式野，上openrice見到呢間個menu好似乜都有就試下啦。星級雜扒餐，首先黎ga係羅宋湯，好大碗，香濃番茄味！鐵板有兩條大大條ga英式香腸,雞扒,三文魚,西冷扒和兩粒大大粒帶子，加埋雜菜，好大份抵食！另外叫左個流心奄列餐配魚柳，啲蛋好滑，一啲都唔老，魚柳又好脆口！👍最後叫個窩夫雪糕甜品作結兩個人食有一杯特濃咖啡配個朱古力窩夫，滿足呀！